Case ID: 1193029
Sentence 8: Məhkəmə iclasında zərərçəkmiş şəxs qismində dindirilmiş Zərərçəkmiş şəxs2 ifadəsində göstərdi ki, o, xx.xx.2019-cu il tarixdə saat 17 radələrində yaşadığı Bakı şəhəri, Binəqədi rayonu, Biləcəri qəsəbəsi, Xırman 1 küçəsində yerləşən fərdi yaşayış evindən çıxıb uşaqları ilə birlikdə anasıgilə qonaq getmiş, evdən çıxarkən evin giriş qapısını və həyətin darvazasını açarla bağlayaraq çıxmış, həmin gün saat təxminən 20 radələrində evə qayıtmış, evin giriş qapısını açıb evə daxil olduqda evin birinci mərtəbəsində giriş qapısının sağ tərəfində yerləşən plastik pəncərənin dəmir barmaqlığını sındırılaraq pəncərənin açıldığını görmüş, bundan sonra dərhal evin birinci mərtəbəsində yerləşən qonaq otağına və mətbəxə baxmış, həmin otaqlarda yerləşən əşyaların quruluşundan evdə oğurluğun olduğunu başa düşüb, evin içərisində olan pilləkənlə 2-ci mərtəbəyə qalxmış, ikinci mərtəbəyə qalxdıqda ikinci mərtəbədə olan yataq otaqlarının dağınıq vəziyyətdə olmasını gördükdən sonra yataq otağında yerləşən termonun siyirmələrinin açıq olmasını və siyirmələrin içərisində olan əşyaların dağınıq vəziyyətdə olmasını görüb, siyirmədə mücrünün içərisində saxladığı özünə və uşaqlarına aid hər birini dəyəri 400 manat olan 03 cüt qızıl sırğanın və 700 manat dəyərində 01 cüt brilliant qaşlı sırğanın, 800 manat dəyərində 01 ədəd brilliant qaşlı üzüyün və 01 ədəd 300 manat dəyərində qızıl sepin oğurlandığını aşkar etmiş və dərhal baş vermiş oğurluq hadisəsi barədə DİN-nin 102 xidmətinə məlumat vermiş və baş vermiş oğurluq hadisəsi zamanı ona ümumilikdə 3000 manat dəyərində maddi ziyan dəymişdir.Sonda o, təqsirləndirilən şəxs tərəfindən ona dəymiş ziaynın ödənilməsi, ona qarşı şikayət və tələbinin olmaması barədə ərizəsini məhkəməyə təqdim etdi.